CELEX: 32006D0134
Language: da
Date: 2006-02-13 00:00:00
Title: 2006/134/EF: Kommissionens beslutning af  13. februar 2006  om den vejledende fordeling for 2006 mellem medlemsstaterne af de midler fra Fællesskabsfonden for Tobak, der skal anvendes til omstillingsforanstaltningerne i artikel 13 og 14 i forordning (EF) nr. 2182/2002  (meddelt under nummer K(2006) 347)

23.2.2006   
            
            
               DA
            
            
               Den Europæiske Unions Tidende
            
            
               L 52/39
            
         
      KOMMISSIONENS BESLUTNING
   
   af 13. februar 2006
   om den vejledende fordeling for 2006 mellem medlemsstaterne af de midler fra Fællesskabsfonden for Tobak, der skal anvendes til omstillingsforanstaltningerne i artikel 13 og 14 i forordning (EF) nr. 2182/2002
   (meddelt under nummer K(2006) 347)
   (2006/134/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), særlig artikel 14a, og
   ud fra følgende betragtninger:
   
               (1)
            
            
               I artikel 13 og 14 i Kommissionens forordning (EF) nr. 2182/2002 af 6. december 2002 om gennemførelsesbestemmelser til Rådets forordning (EØF) nr. 2075/92 for så vidt angår Fællesskabsfonden for Tobak (2) fastsættes der foranstaltninger til fremme af omstilling fra tobaksproduktion. Foranstaltningerne skal finansieres af Fællesskabsfonden for Tobak oprettet ved artikel 13 i forordning (EØF) nr. 2075/92.
            
         
               (2)
            
            
               For 2006 råder Fællesskabsfonden for Tobak over et beløb på i alt 28,8 mio. EUR, hvoraf halvdelen bør anvendes til finansiering af specifikke foranstaltninger, der kan hjælpe tobaksproducenterne med at omstille sig til andre afgrøder eller andre jobskabende erhvervsaktiviteter, samt undersøgelser i forbindelse hermed.
            
         
               (3)
            
            
               Det er derfor nødvendigt at fastsætte en vejledende fordeling af det disponible beløb mellem medlemsstaterne i henhold til artikel 17, stk. 2, i forordning (EF) nr. 2182/2002.
            
         
               (4)
            
            
               Foranstaltningerne i denne beslutning er i overensstemmelse med udtalelse fra Forvaltningskomitéen for Tobak —
            
         VEDTAGET FØLGENDE BESLUTNING:
   Artikel 1
   For 2006 fastsættes den vejledende fordeling mellem medlemsstaterne af de midler fra Fællesskabskomitéen for Tobak, der skal anvendes til omstillingsforanstaltningerne i artikel 13 og 14 i forordning (EF) nr. 2182/2002, i bilaget til denne beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 13. februar 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 215 af 30.7.1992, s. 70. Senest ændret ved forordning (EF) nr. 1679/2005 (EUT L 271 af 15.10.2005, s. 1).
   
      (2)  EFT L 331 af 7.12.2002, s. 16. Senest ændret ved forordning (EF) nr. 1881/2005 (EUT L 301 af 18.11.2005, s. 3).
   
      BILAG
      DEN VEJLEDENDE FORDELING FOR 2006 MELLEM MEDLEMSSTATERNE AF DE MIDLER FRA FÆLLESSKABSFONDEN FOR TOBAK, DER SKAL ANVENDES TIL OMSTILLINGSFORANSTALTNINGERNE I ARTIKEL 13 OG 14 I FORORDNING (EF) Nr. 2182/2002
      
                  (EUR)
               
            
                  Medlemsstat
               
               
                  Vejledende fordeling
               
            
                  Beregningsgrundlag
               
               
                  100 % efter den nationale garantitærskel
               
            
                   
               
               
                  Værdi
               
            
                  Belgien
               
               
                  62 357
               
            
                  Tyskland
               
               
                  488 758
               
            
                  Grækenland
               
               
                  5 236 572
               
            
                  Spanien
               
               
                  1 813 585
               
            
                  Frankrig
               
               
                  1 102 636
               
            
                  Italien
               
               
                  5 422 333
               
            
                  Østrig
               
               
                  20 227
               
            
                  Portugal
               
               
                  253 531
               
            
                  I alt
               
               
                  14 400 000